Publication: Magyar Közlöny
Issue: MK-2001-61 (Year: 2001, Number: 61)
Era: 1990-2004
Section: a 17/2001. (VI. 1.) OM rendelethez
Paragraph Index: 136

6. Az ismeretek ellenőrzési rendszere Az ismeretek ellenőrzési rendszere a tantervben előírt aláírások, beszámolók, gyakorlati jegyek, segédletek, kollokviumok, szakmai gyakorlatok teljesítéséből, a szakdolgozat elkészítéséből és megvédéséből, valamint a záróvizsgából tevődik össze. 6.1. Kötelező szigorlati tárgyak: integrált állattenyésztés, integrált növénytermesztés és integrált kertészet, továbbá területfejlesztés. 6.2. A szakdolgozat a szakképzettségnek megfelelő, a hallgató tanulmányaira épülő, a témavezető vagy konzulens irányításával megoldandó — mérnöki, gazdasági — feladat írásbeli kidolgozása, melyben a jelölt igazolja, hogy kellő jártasságot szerzett a tanult ismeretanyag gyakorlati alkalmazásában és a tervezési, gazdasági, fejlesztési munkában; képes adatgyűjtésre, értékelésre, következtetések levonására, a konfliktushelyzetek megoldására, a témához kapcsolódó szakirodalom feldolgozására, a végzett munka és az eredmények szakszerű összefoglalására. 6.3. A záróvizsga 6.3.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — a szakdolgozat benyújtása és a bíráló által történő elfogadása. 6.3.2. A záróvizsga részei: — a szakdolgozat megvédése, — szóbeli vizsga, amely a vidékfejlesztésből, az integrált gazdálkodásból, valamint a szakirány szerinti törzsanyagból tevődik össze. 6.3.3. A záróvizsga eredménye A szakdolgozat védésére és a záróvizsga szóbeli részére kapott két érdemjegy számtani átlaga. Az Országgyűlés határozatai Az Országgyűlés 34/2001. (VI. 1.) OGY határozata a Magyar Köztársaság Országgyűlésének

Source: https://magyarkozlony.hu/hivatalos-lapok/15168953a801666cdb6430bdf7c12d5fb046a5fa/dokumentumok/5cbd3ff9c1c9b08e902b5f671af5b55b1060b920/letoltes